OpenLLM-France/wikimedia huggingface dataset:
# Sebastapistes galactacma

Sebastapistes galactacma és una espècie de peix pertanyent a la família dels escorpènids.

## Descripció

* Fa 4,9 cm de llargària màxima.
* Té glàndules verinoses.

## Hàbitat

És un peix marí, associat als esculls de corall i de clima tropical (28°N-28°S) que viu entre 6-29 m de fondària.

## Distribució geogràfica

Es troba al Pacífic: Guam, Hawaii, Pohnpei i Rapa.

## Costums

És bentònic.

## Observacions

És verinós per als humans.

## Referències

* ↑ Streets T. H., 1877. Ichthyology. A: Contributions to the natural history of the Hawaiian and Fanning islands and Lower California, made in connection with the United States North Pacific surveying expedition, 1873-1875. Bull. U. S. Natl. Mus. Núm. 7. 43-102.
* ↑ uBio (anglès)
* ↑ Jenkins, O. P., 1903. Report on collections of fishes made in the Hawaiian Islands, with descriptions of new species. Bull. U. S. Fish Comm. v. 22 (1902): 415-511, Pls. 1-4.
* ↑ The Taxonomicon (anglès)
* 1 2 3 4 FishBase (anglès)
* ↑ Myers, R.F., 1991. Micronesian reef fishes. Segona edició. Coral Graphics, Barrigada, Guam. 298 p.
* ↑ Smith, W.L. i W.C. Wheeler, 2006. Venom evolution widespread in fishes: a phylogenetic rode map for the bioprospecting of piscine venoms. J. Hered. 97(3):206-217.
* ↑ Myers, R.F., 1999. Micronesian reef fishes: a comprehensive guide to the coral reef fishes of Micronesia. Coral Graphics, Barrigada, Guam. 330 p.
* ↑ Randall, J.E., H. Ida, K. Kato, R.L. Pyle i J.L. Earle, 1997. Annotated checklist of inshore fishes of the Ogasawara Islands. Nat. Sci. Mus. Monogr. (11):1-74.
* ↑ Mundy, B.C., 2005. Checklist of the fishes of the Hawaiian Archipelago. Bishop Museum Bulletins in Zoology. Bishop Mus. Bull. Zool. (6):1-704.
* ↑ Myers, R.F., 1991. Micronesian reef fishes.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Eschmeyer, W.N., 1990. Catalog of the genera of recent fishes. California Academy of Sciences, San Francisco, els Estats Units. 697 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Sebastian Haffner

Sebastian Haffner (Berlín, 27 de desembre de 1907 - 2 de gener de 1999, pseudònim de Raimund Pretzel) fou un periodista i escriptor alemany. Va escriure sobre la història recent d'Alemanya.
Nascut a Berlín, on va cursar estudis de Dret. El 1938, després de la Kristallnacht i acompanyat d' Erika Hirsch, la seua parella, considerada pel règim nazi com Volljudin (completament jueva) emigrà a Anglaterra, on treballà com a periodista per a The Observer.
El 1954 tornà a Alemanya com a corresponsal de l'Observer a l'estranger.
El 1961 publicà articles de política; primer a Die Welt i més endavant en la revista Stern.
Haffner és un dels més destacats escriptors sobre la història alemanya del segle xx.

## Obres destacades

* 1940 Germany: Jekyll & Hyde, (German language) ISBN 3-930278-04-9
* 1964 Die sieben Todsünden des deutschen Reiches im Ersten Weltkrieg
* 1967 Winston Churchill, Biography (German language) ISBN 3-463-40413-3
* 1968 Der Verrat (about the German Revolution in November 1918)
* 1978 The Meaning of Hitler ISBN 0-674-55775-1, translated from Anmerkungen zu Hitler, Publishing house. Fischer Taschenbuch, Frankfurt am Main. ISBN 3-596-23489-1.
* 1979 Preußen ohne Legende
* 1980 Ueberlegungen eines Wechselwaehlers, Publishing house. Kindler GmbH, Muenchen. ISBN 3-463-00780-0
* 1985 Im Schatten der Geschichte: Historisch-politische Variationen,. Deutsche Verlags-Anstalt, Stuttgart. ISBN 3-421-06253-6
* 1987 Von Bismarck zu Hitler: Ein Rückblick, Publishing house Kindler GmbH, Muenchen. ISBN 3-463-40003-0
* 1989 The Ailing Empire, English translation of Von Bismarck zu Hitler. Fromm International Publishing, New York. ISBN 0-88064-136-3
* 1989 Der Teufelspakt: Die deutsch-russischen Beziehungen vom Ersten zum Zweiten Weltkrieg,.Publishing house Manesse, Zuerich. ISBN 3-7175-8121-X
* 1995 Der Verrat: Deutschland 1918/19. Publishing house 1900, Berlin. ISBN 3-930278-00-6
* 1997 Zwischen den Kriegen. Essays zur Zeitgeschichte, ISBN 3-930278-05-7
* 2000 Defying Hitler: A Memoir ISBN 0-312-42113-3, translated from Geschichte eines Deutschen. Die Erinnerungen 1914-1933. (Written in approximately 1940, was published after he died) ISBN 3-423-30848-6 Book review by Charles Taylor in the webmagazine www.Salon.com
* 2000 Der Neue Krieg, (contains an email from Juergen Kuttner), Publishing house Alexander, Berlin. ISBN 3-89581-049-5
* 2002 Die Deutsche Frage: 1950 - 1961: Von der Wiederbewaffnung bis zum Mauerbau, Publishing house Fischer Taschenbuch, Frankfurt am Main. ISBN 3-596-15536-3

### Editades en català

* Haffner, Sebastian (2004), Observacions sobre Hitler, traducció de Montserrat Franquesa; Edicions de 1984.
* Haffner, Sebastian (2005), La revolució alemanya 1918-1919, traducció de Montserrat Franquesa; Edicions de 1984.
# Sense model (aprenentatge de reforç)

En l'aprenentatge per reforç (RL), un algorisme sense model (a diferència d'un basat en models) és un algorisme que no estima la distribució de probabilitat de transició (i la funció de recompensa ) associada al procés de decisió de Markov (MDP), que, en RL, representa el problema a resoldre. La distribució de probabilitat de transició (o model de transició) i la funció de recompensa sovint s'anomenen col·lectivament "model" de l'entorn (o MDP), d'aquí el nom "sense model". Un algorisme de RL sense model es pot pensar com un algorisme d'assaig i error "explícit". Un exemple d'algorisme sense models és Q-learning.

## Algoritmes clau d'aprenentatge de reforç "sense models"

| Algorisme | Descripció | Model | Política | Espai d'acció | Espai de l'Estat |
| DQN | Xarxa Deep Q | Sense models | Fora de la política | Discret | Contínua |
| DDPG | Deep Deterministic Policy Gradient | Sense models | Fora de la política | Contínua | Contínua |
| A3C | Avantatge asíncron Algoritme actor-crític | Sense models | En política | Contínua | Contínua |
| TRPO | Optimització de la política de la regió de confiança | Sense models | En política | Continu o discret | Contínua |
| PPO | Optimització de la política proximal | Sense models | En política | Continu o discret | Contínua |
| TD3 | Doble Delayed Deep Deterministic Policy Gradient | Sense models | Fora de la política | Contínua | Contínua |
| SAC | Actor-crític suau | Sense models | Fora de la política | Contínua | Contínua |

## Referències

* 1 2 Sutton, Richard S. Reinforcement Learning: An Introduction (en anglès). Second. A Bradford Book, 13 novembre 2018, p. 552. ISBN 0262039249.
* ↑ baeldung. «Model-free vs. Model-based Reinforcement Learning | Baeldung on Computer Science» (en anglès americà), 10-06-2022. [Consulta: 28 setembre 2023].
* ↑ «Model-Free Reinforcement Learning - an overview | ScienceDirect Topics» (en anglès). [Consulta: 28 setembre 2023].
* ↑ Doody, Max; Van Swieten, Maaike M. H.; Manohar, Sanjay G. «Model-based learning retrospectively updates model-free values» (en anglès). Scientific Reports, 12, 1, 11-02-2022, pàg. 2358. DOI: 10.1038/s41598-022-05567-3. ISSN: 2045-2322.
# Serhí Kravtsov

Serhí Taràssovitx Kravtsov (en ucraïnès: Сергій Тарасович Кравцов) o Serguei Taràssovitx Kravtsov (en rus: Сергей Тарасович Кравцов), (Khàrkiv, 15 de febrer de 1948) va ser un ciclista soviètic d'origen ucraïnès. Competí en el ciclisme en pista on va obtenir dues medalles de plata als Campionats del Món de velocitat amateur. Va participar en tres edicions dels Jocs Olímpics, el 1968, 1972 i 1976.

## Palmarès

* 1969
** Campió de la Unió Soviètica en Quilòmetre
* 1974
** Campió de la Unió Soviètica en Velocitat
** 1r al Gran Premi de Copenhaguen

## Referències

* ↑ «Olympedia – Sergey Kravtsov». [Consulta: 30 març 2024].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Serra de Salàs

La Serra de Salàs és una serra, paradoxalment, del terme municipal de Tremp (nord-oest), dins de l'antic terme de Gurp de la Conca, del Pallars Jussà.
És la serra que des del pic de Roca Lleuda baixa cap al sud-est, en direcció a la vila de Salàs de Pallars, però sense trepitjar mai el seu terme.
Està delimitada al nord-est pel barranc de Fontfreda i al sud-oest pel barranc del Clot del Roure.
# Serra de les Vinyes (Sant Quirze Safaja)

La Serra de les Vinyes és una serra del terme municipal de Sant Quirze Safaja, de la comarca del Moianès.
Està situada en el sector nord-occidental del terme municipal, a. S'estén des del Collet Llis, a 688,1 metres d'altitud, fins al Serrat de les Vinyes, a 804,1. Pel seu vessant sud-oriental s'estén la Solella de les Vinyes, i pels seus peus discorre el torrent de les Vinyes.

## Enllaços externs

* La Serra de les Vinyes en el seu entorn, a l'Institut Cartogràfic de Catalunya
# Shigeo Arai

Shigeo Arai (Japó, 8 d'agost de 1916-Birmània, 19 de juliol de 1944) va ser un nedador japonès especialitzat en proves d'estil lliure, on va aconseguir ser campió olímpic el 1936 en els 4x200 metres.
Va morir quan servia a l'exèrcit japonès durant la Segona Guerra Mundial a Birmània.

## Carrera esportiva

Als Jocs Olímpics de Berlín 1936 va guanyar la medalla d'or en els relleus de 4x200 metres estil lliure, per davant dels Estats Units i Hongria, i el bronze en els 100 metres estil lliure, després del nedador hongarès Ferenc Csik i el seu paisà japonès Masanori Yusa.

## Referències

* ↑ Fitxa. Arxivat 2020-04-17 a Wayback Machine. Sports Reference. Consultat el 14 de febrer de 2018.
# Pont Nou (els Omellons)

El Pont Nou és un pont del municipi dels Omellons (Garrigues) inclosa en l'Inventari del Patrimoni Arquitectònic de Catalunya.

## Descripció

Pont força auster i d'aspecte pesat. Consisteix en un ampli arc rebaixat de formigó aplacat amb pedra de calç que s'exfolia. Als laterals, hi ha tres petites arcades de mig punt, de pedra aplacada, ocupant l'espai lateral existent entre l'arc i la barana, donen cert dinamisme al conjunt. Destaca com a únic element decoratiu, l'escut de la diputació de Lleida en relleu a la part central del pont a les dues bandes de l'arc. Damunt mateix de l'arc hi ha també un petit mur baix que actua alhora com a barana.

## Història

Fou reconstruït després de la guerra civil (1936- 1939).

## Referències

* 1 2 «Pont Nou». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 febrer 2016].
# Abraçada

* Per a altres significats, vegeu «Abraçada (desambiguació)».
Una abraçada és una mostra d'afecte, universal en comunitats humanes, en la qual dues o més persones posen els seus braços al voltant del coll, esquena o cintura d'una altra persona, mantenint-la molt a prop seu, i estrenyent-la amb una força i una durada variables. Si hi ha involucrades més de dues persones es parla d'abraçada grupal.
Sovint, associat al petó, es tracta d'una forma de comunicació no verbal. Depenent de la cultura, context i tipus de relació personal, una abraçada pot indicar familiaritat, amor, afecte, amistat, fraternitat o simpatia. A diferència d'altres tipus de contacte físic, pot ser practicat tant en públic com en privat sense estigma en molts països, religions i cultures, dins la família, i també entre persones d'edats i gèneres diferents, tot i que generalment és una indicació que les persones es coneixen.

## Beneficis

S'ha demostrat que abraçar té beneficis sobre la salut. Un estudi ha mostrat que les abraçades incrementen els nivells d'oxitocina i redueixen la pressió sanguínia, i un altre estudi ha indicat que una abraçada de 20 segons o més allibera oxitocina.
S'ha vist que una abraçada grupal és una eina útil en les teràpies de grup per tal de consolidar un sentit de cohesió entre els participants després d'una sessió, tot i que pot causar incomoditat als membres que intenten evitar el contacte físic.

## Referències

* ↑ Kathleen Keating. The Hug Therapy Book. Hazelden PES, 1994. ISBN 978-1-56838-094-0.
* ↑ Duranti, Alessandro «Universal and Culture-Specific Properties of Greetings». Journal of Linguistic Anthropology, vol. 7, 1997, pàg. 63–97. DOI: 10.1525/jlin.1997.7.1.63.
* ↑ «How hugs can aid women's hearts». BBC News, August 8, 2005. [Consulta: 28 novembre 2008].
* ↑ Light, Kathleen C.; Grewen, Karen M.; Amico, Janet A. «More frequent partner hugs and higher oxytocin levels are linked to lower blood pressure and heart rate in premenopausal women». Biological Psychology, vol. 69, 1, 2005, pàg. 5–21. DOI: 10.1016/j.biopsycho.2004.11.002. PMID: 15740822.
* ↑ «The health benefits of hugging».
* ↑ Albert Pesso, Movement in Psychotherapy: Psychomotor Techniques and Training (1969), pp. 92–93.

## Vegeu també

* Abraçades gratuïtes
* L'abraçada
# Hus

El hus és un joc de tauler dels khoikhoin (nama, berg-dama i herero) de la família dels jocs de mancala. Hi ha qui el classifica entre els jocs d'atzar, ja que és molt difícil calcular els moviments, i la gent hi juga només per passar l'estona.
El nom també s'escriu //hus, on les // davant del nom són el que en lingüística s'anomena un clic i indiquen el so de dir arri! a un cavall.
Amb el mateix nom es coneixen diversos jocs similars.

## Instruccions

El tauler consisteix en quatre rengleres de vuit forats cadascuna. A més, ens calen quaranta-vuit llavors.
Normalment, es juga al millor de set partides.
Comencem amb les peces posades com a la il·lustració.
Cada jugador només pot moure per la seva meitat del tauler (les dues rengleres més properes a ell).
Per moure, escollim un forat qualsevol de la nostra meitat, que contingui dues o més llavors, i n'agafem el contingut. Aleshores les desem, una a una, en els forats correlatius, seguint un sentit antihorari. Si acabem la sembra en un forat buit, el torn passa a l'oponent. Si acabem la sembra en un forat ple, n'agafem totes les llavors (inclosa la que hi acabem de desar) i continuem sembrant a partir del forat següent. Continuem així fins que acabem una sembra en un forat buit.
Si una d'aquestes sembres acaba en un forat ple de la nostra fila interior, i els dos forats de l'oponent de la mateix columna estan ocupats, en comptes de continuar la sembra amb les nostres llavors, la continuem igualment, però amb les llavors d'aquest dos forats contraris.
Si una d'aquestes sembres acaba en un forat ple de la nostra fila interior, i el forat de la fila interior de l'oponent de la mateix columna està ocupat, en comptes de continuar la sembra amb les nostres llavors, la continuem igualment, però amb les llavors d'aquest forat contrari.
Guanya qui deixa l'oponent sense poder moure (té tots els forats, o bé buits, o bé amb una sola llavor).
# Raja machuelo

Raja machuelo és una espècie de peix de la família dels raids i de l'ordre dels raïformes.

## Referències

* ↑ Linnaeus C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1. i-ii + 1-824.
* ↑ BioLib (anglès)
# Wakizaka Yasuharu

    En aquest nom japonès, el cognom és Wakizaka.
Wakizaka Yasuharu (胁坂安治, 1554 - 26 de setembre de 1626) va ser un dàimio de l'illa Awaji durant el període Sengoku de la història del Japó.
Yasuharu va servir originalment sota les ordres d'Akechi Mitsuhide, un vassall d'Oda Nobunaga. El 1581 va ser un dels comandants que va liderar les tropes de Nobunaga durant el setge de Hijiyama. L'any següent, Mitsuhide traí Nobunaga, esdeveniment conegut com l'incident de Honnō-ji i dues setmanes més tard va ser vençut a la batalla de Yamazaki.
Yasuharu es va unir llavors a Toyotomi Hideyoshi, que s'havia convertit en una de les principals figures sota el comandament de Nobunaga. Després de la batalla de Shizugatake de 1583, va ser reconegut com una de les "Set Llances de Shizugatake" pel seu acompliment militar durant el conflicte bèl·lic. Yasuharu va ser premiat amb un han a l'illa Awaji valorat en 30.000 koku el 1585.
Es va convertir en comandant de part de la flota de Hideyoshi per la qual cosa va prendre part de les campanyes de Kyūshū de 1587, el Lloc d'Odawara (1590) i les invasions japoneses de Corea.
Durant la desastrosa invasió a Corea, Yasuharu va trobar múltiples derrotes en contra de l'almirall Yi Sun-sin. Això no obstant, la més notable durant la batalla de Hansen, on va perdre la seva flota completa i gairebé 10.000 soldats.
El 1600, Wakisaka estava disposat a lluitar del costat de Tokugawa Ieyasu, però es va veure obligat a unir-se al bàndol d'Ishida Mitsunari, pel fet que aquest va incrementar l'exèrcit de Yasuharu quan va romandre a Osaka. El 21 d'octubre durant el desenvolupament de la batalla de Sekigahara, Yasuharu va canviar de bàndol junt amb Kobayakawa Hideaki i va derrotar les forces d'Otani Yoshitsugu, amb el que va contribuir a la victòria de Tokugawa.
Després de la batalla, Tokugawa va permetre que Yasuharu continués governant el seu domini d'Awaji. En anys posteriors se li va donar altre han, en Ozu, a la província d'Iyo, equivalent a 53.000 koku.
El seu fill, Wakisaka Yasumoto, va heretar els dominis del seu pare després de la seva mort el 1626.

## Referències

* Turnbull, Stephen (1998). The Samurai Sourcebook. London: Cassell & Co.
# Problema dels productors i consumidors

El problema dels productors i consumidors és un cas concret en informàtica de sincronització de recursos que podem trobar en entorns de programació concurrent. Es tracta de compartir entre dos processos (el productor i el consumidor) una àrea de memòria buffer utilitzada com a cua on el productor genera missatges de dades i el consumidor els rep de forma segura.
Aquest problema es pot generalitzar en diversos productors o consumidors o plataformes comunicades a través de la xarxa. La cua pot estar a memòria o suportada per un sistema d'emmagatzematge persistent.

## Implementació

La implementació d'aquest algorisme sovint planteja un problema, sobretot si la memòria compartida és de mida fixa, ja que llavors s'ha d'assegurar que el productor no afegirà dades a una cua completa i que el consumidor no intentarà extreure dades d'una cua buida.
Es poden plantejar diferents solucions. Una solució habitual és modificar el productor de manera que conservi el nombre de llocs lliures a la cua i fer que s'aturi en lloc d'escriure les dades si la cua està plena. Aleshores, el consumidor ha d'avisar el productor quan ha consumit dades i la cua ja no està plena. També podríem implementar un comportament invers, on el productor avisa el consumidor quan afegeix elements a la cua. Aquesta solució es pot implementar mitjançant semàfors o comunicació entre processos.

## Exemple

Considereu un conjunt de productors, un consumidor i una cua. El problema és sincronitzar l'accés a una impressora.
El codi executat pels productors és el següent:
El codi executat pel consumidor:
La implementació està inspirada en fils POSIX (pthreads). Tingueu en compte que l'espera de senyal és una operació que desbloqueja el mutex associat, espera un senyal d'un altre fil i, a continuació, torna a bloquejar el mutex un cop rebut el senyal.

## Notes i referències

* ↑ «How to: Implement Various Producer-Consumer Patterns» (en anglès). Microsoft, 08-03-2021. [Consulta: 23 febrer 2023].
* ↑ «Multiple Consumers and Producers» (en anglès). BlackBerry® QNX®. [Consulta: 12 febrer 2023].
* ↑ «Exemple : le producteur-consommateur» (en francès). Universitat de Lila. [Consulta: 23 febrer 2023].
# Achí (Bolívar)

Achí és un dels 48 municipis del departament de Bolívar a la regió Carib de Colòmbia. La capçalera se situa al marge esquerre del riu Cauca, a prop als límits amb el Departament de Sucre, en l'anomenada depressió momposina. El municipi té 1471 km² i una població de 23.051 habitants dels quals 4.106 a la pròpia població.
El municipi d' Achí límita amb el municipi de Magangué al nord; els municipis de Pinillos (Bolívar) i Tiquisio a l'est; Montecristo i Sant Jacinto del Cauca al sud; i el departament de Sucre a l'oest, (els municipis de Majagual i Guaranda de Sucre). La seva economia està basada en l'agricultura, la ramaderia i la pesca.

## Història

Els orígens d'Achí estan a l'antic poble de Ojolargo, que se situava on avui queda Mao a 6 km del que avui és Achí. Ojolargo va ser fundat el 24 de setembre de 1770 i en 1779 tenia 471 habitants. No obstant això aquest poble va ser de vida efímera doncs va desaparèixer en fugir els seus habitants d'una epidèmia de còlera que els va assotar el 1814 i es van assentar a Achí per l'abundància d'achí, un fruit tropical. El 1815 l'alcalde de Majagual, Estanislao Hortes Lorenzana, ordena el trasllat dels habitants de Ojolargo al nou llogaret d'Achí. El 1817 es completa la formació del poblat que passa a ser part del cantó de Majagual. El 6 de març de 1869 el poble és destruït per un tremolor de terra. En 1934 Achí se separa del municipi de Majagual, conformant-se en nou municipi, sent el seu primer alcalde el senyor Pedro Badrán Constantino. D' Achi es segregaran els municipis de Montecristo (Bolívar) el 1994 i Sant Jacinto del Cauca el 1997. Té 21 corregiments i 63 veredas.

## Economia

Les seves activitats econòmiques són l'agricultura, la ramaderia la pesca i la mineria. S'exploten mines d'or i platí.
La seva economia està bastant diversificada, perquè tenen importància l'agricultura, la ramaderia, la pesca, el turisme, l'explotació de sal i de petroli, el comerç, la indústria i les artesanies. Es conrea nyam, cotó, plàtan, canya de sucre i arròs. En la ramaderia predomina la cria, engreix i llevant; igualment, la sembra de pastures ocupa una part considerable del seu territori. És un important productor de carn per al consum regional i nacional. La sal s'explota a Galerazamba i assorteix els mercats regionals. L'explotació del petroli es realitza a Simití.

## Enllaços externs

* Càmera comercio de Magangué - Achí
* Secretària d'Educació de Bolívar - Achí
# Akikan!

Akikan! (アキカン!, Akikan!? lit. Empty Can!) és una sèrie de novel·la curta japonesa per Riku Ranjō, amb il·lustracions de Hiro Suzuhira, conegut pel seu art en Shuffle!. La primera novel·la es va publicar el 24 de maig de 2007, i en el 25 d'abril de 2008, cinc volums s'han publicat per Shueisha sota la seua col·lecció de Super Dash Bunko. Una adaptació de manga començà a serialitzar-se en Ultra Jump el 18 d'octubre de 2008, i una d'anime començà a emetre's el 3 de gener de 2009. El 28 de desembre de 2008 el primer capítol fou avançat per streaming pel Canal Bandai d'internet.

## Història

Akikan ("Llauna Buida") és la poc probable la història d'un noi d'escola secundària, Kakeru Daichi, la llauna de suc de meló de sosa per art de màgia es transforma en una xica humana. Més xiques "Akikan" comencen a aparèixer, cadascuna d'elles que necessita ser infosa amb el diòxid de carboni de besar per sobreviure.

## Referències

* ↑ «Riku Ranjō's Akikan! Romance Light Novels to Get Anime». Anime News Network, 18-04-2008. [Consulta: 18 abril 2008].

## Enllaços externs

* Pàgina web oficial de lanovel·la curta Arxivat 2008-05-03 a Wayback Machine. (japonès)
* Official Anime Website (japonès)
# Akiko Hayakawa

Akiko Hayakawa (早川 明子) és una exfutbolista japonesa.

## Selecció del Japó

Va debutar amb la selecció del Japó el 1987. Va disputar 2 partits amb la selecció del Japó.

## Estadístiques

Selecció del Japó :
| Anys | Partits | Gols |
| 1987 | 1 | 0 |
| 1988 | 1 | 0 |
| Total | 2 | 0 |

## Referències

* ↑ Japan Football Association(japonès)